Die hof het destyds gehoor die oupa het sy handwapen in ’n kas weggesteek, maar die twee spelende kinders het daarop afgekom.
Daar is destyds bevind die vyfjarige Bobo is in die gesig getref deur ’n koeël uit ’n .38 Special-rewolwer. Bobo en ’n maatjie het in die slaapkamer van die maatjie se oupa en ouma op die reservaat gespeel toe die ongeluk gebeur het. Die rewolwer het aan die maatjie se oupa behoort. Die maatjie was ses jaar oud.
Die name van die oupa en ouma, asook dié van hul kleindogter, word weerhou om die identiteit van die kind te beskerm.
Die oupa en ouma van die ander kind het as gevolg van die tragedie die reservaat, waar hulle jare gebly het, verlaat en hul kleindogter en haar gesin is baie diep getref deur die trauma.
Die direkteur van openbare vervolging (DOV) het in Julie 2016 ’n geregtelike doodsondersoek geopen nadat daar besluit is om die saak te hersien. Die verrigtinge het in Augustus begin, waarna getuienis van verskeie betrokkenes aangehoor is.
In die nuutste verwikkeling van die geregtelike ondersoek is daar ’n dispuut of die beeldmateriaal wat van die toneel geneem is as getuienis in die saak gebruik mag word.